<classify> Benjamin Masese Mwanza WANAFUNZI zaidi 1,700 wa Shule ya Sekondari yaIgoma jijini Mwanza wanakaa chini wakati wa masomo kitendo kilichowalazimu walimukuwafundisha kwa mafungu na nyakati tofauti huku Mkuu wa shule hiyo, KisumoMalima, akidaiwa kufanya jambo hilo siri. Hayo yalibainika jana katika ziara ya Mkuu wa Wilaya ya Nyamagana Dk. Philis Nyimbina Mkurugenzi wa Jiji la Mwanza, Kiomoni Kibamba, waliotembelea baadhi ya shule. Wakiwa katika Kata ya Kishili eneo la Shule yaMsingi Kishili ambako walikutana kama kituo cha kupokea taarifa zote, Mtendajiwa Kata hiyo, John Mwakalasya alisowasomea taarifa ya miradi inayoendelea katikashule mbalimbali. Mwakalasya alisema ndani ya Kata ya Kishili kunashule za msingi nne ambazo ni Kishili, Bukaga, Kanindo na Bujingwa ambazo zotezina miradi ya ujenzi wa vyumba vya madarasa, matundu ya vyoo, ofisi za walimuna mingine huku akimuomba Kiomoni kutoa fedha za kuezeka kwa yale majengo yaliyojengwakwa nguvu za wananchi na kukamilika. Alisema kwa upande wa shule za sekondari zipombili ambazo ni Fumagila na Igoma zinamiradi ya ujenzi ya vyumba vya madarasa. Hata hivyo licha ya taarifa hiyo kupongezwakutokana na jitihada za wananchi kujitolea kujenga misingi na maboma yamadarasa, haikuanisha changamoto zilizopo katika shule na miradi inayoendelea. Mkurugenzi wa Jiji la Mwanza, Kiomoni alisemalicha ya taarifa hiyo kuwa nzuri na ya kuvutia kwa namna ya viongozi wa katawanavyoshirikiana na wananchi kutatua changamoto kwenye shule, lakini kunajambo wamelificha la wanafunzi zaidi ya1,700 wa Shule ya Sekondari Igoma kukaa chini wakati wa masomo kutokana nakukosa madawati. Kiomoni alimsimamisha Mkuu wa shule hiyo, Malimaili kukiri au kukana mbele yake kamawatoto 1,700 hawana madawati ambapoalikiri. Taarifa yenu ni nzuri kweli kweli nainanihamasisha kutoa fedha kwa ajili ya kumalizia pale mlipoishia, nawezakusema Kata hii inaweza kuwa ya kwanza au ya pili ndani ya Jiji la Mwanza kwa namnamnavyojitolea kuchangia shughuli za maendeleo lakini taarifa yenu mmenificha kinachoendelea Igoma Sekondari. Pale kuna watoto 1,700 wanakaa chini, hawanamadawati kweli si kweli? Mkuu yuko wapi naomba asimame na akiri au akane mbeleyangu anasimama na kukiri, taarifa zote ninazo sasa bila kusema hapa hiyo changamoto itaishaje hapo kwako?alihoji Kiomonio. Kwa kuwa mmeonekana kufanya vizuri ndani ya kata hii basi na mimi nasema ninatoaSh milioni 20 kwa ajili ya kutengeneza mawadawati mara moja ya Igoma sekondari,naomba wasaidizi wangu mlichukue hili na lifanyiwe kazi mara moja ili madawatiyapatikane. Nawataka viongozi wa kata hii hakikishenimnakamilisha maboma ya vyumba vya madarasa ili kwa upande wa Serikali tuwezekuezeka haraka maana tunajua wanafunzi wanapata shida sana wakati wa masomo.Kwauoande wa Shule ya Msingi Kanindo nimeona kuna misingi mitano naombeni mkamilishe maboma haraka na kwa hatua ya awali natoa mifuko 20ya saruji,alisema Kiomoni. Kwa upande wa Mkuu wa Wilaya hiyo, Dk. Nyimbialipongeza viongozi wa Serikali za mitaa na kata kwa namna wanavyosimamiashughuli za maendeleo na kuwataka kutokata tamaa huku akiwatahadhirisha kuchukua hatua dhidi ya mvuazinazoemndelea kunyesha na kuleta maafha ndani ya jamii. Wakati tunakuja hapa tumepata taarifa ya matukio ya watu wawili kufariki likiwamo lamtoto kutumbukia kwenye dimbwi la maji na kupoteza maisha, vile vile la mtukujinyonga ambapo Mkuu wa PolisiNyamagana amefika eneo ya tukio, jambo la kusisitiza tuchukue hatua mapemadhidi ya mvua zinazoendelea kunyesha maana baadhi ya wananchi wamejengamabondeni na maeneo hatarishi,alisema. Ziara ya Dk. Nyimbi na Kiomoni bado inaendeleakatika kata mbalimbali za Jiji la Mwanzakukagua shughuli mbalimbali maendeleo huku wakijikita kuwataka viongozi wa kata na mitaa kuhamasishawananchi kuchangia fedha kwa ajili ya kuondoa changamoto zilizopo maeneo yao.  <topic>: KITAIFA 